CELEX: 32021D0871
Language: mt
Date: 2021-05-28 00:00:00
Title: Deċiżjoni ta’ Implimentazzjoni tal-Kummissjoni (UE) 2021/871 tat-28 ta’ Mejju 2021 dwar l-approvazzjoni tal-kontijiet tal-aġenziji tal-pagamenti tar-Renju Unit li jikkonċernaw in-nefqa ffinanzjata mill-Fond Agrikolu Ewropew ta’ Garanzija (FAEG) għas-sena finanzjarja 2020 u dwar ir-rimborż ta’ approprjazzjonijiet relatati mad-dixxiplina finanzjarja riportati mis-sena finanzjarja 2020 (notifikata bid-dokument C(2021) 3685) (It-test bl-Ingliż biss huwa awtentiku)

31.5.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 191/15
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2021/871
         tat-28 ta’ Mejju 2021
         dwar l-approvazzjoni tal-kontijiet tal-aġenziji tal-pagamenti tar-Renju Unit li jikkonċernaw in-nefqa ffinanzjata mill-Fond Agrikolu Ewropew ta’ Garanzija (FAEG) għas-sena finanzjarja 2020 u dwar ir-rimborż ta’ approprjazzjonijiet relatati mad-dixxiplina finanzjarja riportati mis-sena finanzjarja 2020
         
            
               (notifikata bid-dokument C(2021) 3685)
            
         
         (It-test bl-Ingliż biss huwa awtentiku)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1306/2013 tal-Parlament Ewropew u tal-Kunsill tas-17 ta’ Diċembru 2013 dwar il-finanzjament, il-ġestjoni u l-monitoraġġ tal-politika agrikola komuni u li jħassar ir-Regolamenti tal-Kunsill (KEE) Nru 352/78, (KE) Nru 165/94, (KE) Nru 2799/98, (KE) Nru 814/2000, (KE) Nru 1290/2005 u (KE) Nru 485/2008 (1), u b’mod partikolari l-Artikoli 26(6) u 51 tiegħu, flimkien mal-Artikoli 131 u 138 tal-Ftehim dwar il-Ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika (“Ftehim dwar il-Ħruġ”),
         Wara li kkonsultat lill-Kumitat dwar il-Fondi Agrikoli,
         Billi:
         
                     (1)
                  
                  
                     F’konformità mal-Artikolu 51 tar-Regolament (UE) Nru 1306/2013 u abbażi tal-kontijiet annwali sottomessi mir-Renju Unit, li magħhom intbagħtet l-informazzjoni meħtieġa għall-approvazzjoni tal-kontijiet u opinjoni tal-awditjar dwar il-kompletezza, l-eżattezza u l-veraċità tal-kontijiet u tar-rapporti stabbiliti mill-korpi taċ-ċertifikazzjoni, il-Kummissjoni trid tapprova l-kontijiet tal-aġenziji tal-pagamenti msemmija fl-Artikolu 7 ta’ dak ir-Regolament qabel il-31 ta’ Mejju tas-sena ta’ wara s-sena baġitarja kkonċernata.
                  
               
                     (2)
                  
                  
                     F’konformità mal-Artikolu 39 tar-Regolament (UE) Nru 1306/2013, is-sena finanzjarja agrikola tibda fis-16 ta’ Ottubru tas-sena N-1 u tispiċċa fil-15 ta’ Ottubru tas-sena N. Waqt l-approvazzjoni tal-kontijiet għas-sena finanzjarja 2020, jenħtieġ titqies in-nefqa mġarrba mir-Renju Unit bejn is-16 ta’ Ottubru 2019 u l-15 ta’ Ottubru 2020, kif previst fl-Artikolu 11(1) tar-Regolament ta’ Implimentazzjoni tal-Kummissjoni (UE) Nru 908/2014 (2).
                  
               
                     (3)
                  
                  
                     L-ewwel subparagrafu tal-Artikolu 33(2) tar-Regolament ta’ Implimentazzjoni (UE) Nru 908/2014 jistipula li l-ammonti rkuprabbli mingħand ir-Renju Unit jew pagabbli lilu, f’konformità mad-deċiżjoni dwar l-approvazzjoni tal-kontijiet imsemmija fl-Artikolu 33(1) ta’ dak ir-Regolament, iridu jiġu stabbiliti bi tnaqqis tal-pagamenti mensili għas-sena finanzjarja kkonċernata min-nefqa rikonoxxuta għal dik is-sena skont l-Artikolu 33(1).
                  
               
                     (4)
                  
                  
                     Il-Kummissjoni vverifikat l-informazzjoni li ssottometta r-Renju Unit u kkomunikat ir-riżultati tal-kontrolli tagħha lir-Renju Unit, flimkien mal-emendi meħtieġa.
                  
               
                     (5)
                  
                  
                     Għall-aġenziji tal-pagamenti tar-Renju Unit, “Department of Agriculture, Environment and Rural Affairs”, “The Scottish Government Rural Payments and Inspections Directorate”, “Welsh Government” u “Rural Payments Agency”, il-kontijiet annwali u d-dokumenti ta’ akkumpanjament jippermettu lill-Kummissjoni tieħu deċiżjoni dwar il-kompletezza, l-eżattezza u l-veraċità tal-kontijiet annwali sottomessi.
                  
               
                     (6)
                  
                  
                     F’konformità mal-Artikolu 5(5) tar-Regolament ta’ Delega tal-Kummissjoni (UE) Nru 907/2014 (3), kwalunkwe skadenza li ma tiġix rispettata matul Awwissu, Settembru u Ottubru trid titqies fid-deċiżjoni dwar l-approvazzjoni tal-kontijiet. Parti min-nefqa ddikjarata mir-Renju Unit matul dawk ix-xhur fl-2020 saret wara l-iskadenzi applikabbli. Għalhekk, din id-Deċiżjoni jenħtieġ tiffissa t-tnaqqis rilevanti.
                  
               
                     (7)
                  
                  
                     F’konformità mal-Artikolu 41 tar-Regolament (UE) Nru 1306/2013, il-Kummissjoni diġà naqqset jew issospendiet għadd ta’ pagamenti mensili għas-sena finanzjarja 2020 minħabba nuqqas ta’ konformità mal-limiti massimi finanzjarji jew mal-iskadenzi tal-pagamenti, jew minħabba xi defiċenzi fis-sistema tal-kontroll. B’din id-Deċiżjoni, il-Kummissjoni jenħtieġ tqis dawn l-ammonti mnaqqsa jew sospiżi biex tevita li jsiru xi pagamenti jew rimborżi mhux xierqa jew mhux f’ħinhom, ta’ ammonti li aktar tard jistgħu jkunu soġġetti għal korrezzjoni finanzjarja. Meta xieraq, l-ammonti inkwistjoni jistgħu jiġu eżaminati, skont il-proċeduri tal-approvazzjoni tal-konformità skont l-Artikolu 52 tar-Regolament (UE) Nru 1306/2013.
                  
               
                     (8)
                  
                  
                     Il-Kummissjoni diġà naqqset il-pagamenti mensili rilevanti għas-sena finanzjarja 2020 għall-ammonti dovuti lill-Fond Agrikolu Ewropew ta’ Garanzija (FAEG) permezz ta’ deċiżjonijiet dwar l-approvazzjoni finanzjarja u tal-konformità, skont l-Artikoli 51 u 52 tar-Regolament (UE) Nru 1306/2013, eżegwiti mill-Kummissjoni fis-sena finanzjarja 2020. Kwalunkwe ammonti bħal dawn jitqies f’din id-Deċiżjoni.
                  
               
                     (9)
                  
                  
                     F’konformità mal-Artikolu 54(2) tar-Regolament (UE) Nru 1306/2013, ir-Renju Unit jenħtieġ iħallas 50 % tal-konsegwenzi finanzjarji tan-nuqqas ta’ rkupru tal-irregolaritajiet jekk l-irkupru ma jkunx sar fi żmien erba’ snin mid-data tat-talba għall-irkupru jew fi żmien tmien snin jekk l-irkupru jitressaq quddiem il-qrati nazzjonali. L-Artikolu 54(4) tar-Regolament (UE) Nru 1306/2013 jeżiġi li flimkien mal-kontijiet annwali li jrid jissottometti lill-Kummissjoni skont l-Artikolu 29 tar-Regolament ta’ Implimentazzjoni (UE) Nru 908/2014, ir-Renju Unit jenħtieġ jehmeż tabella ċċertifikata li tirrifletti l-ammonti li jridu jitħallsu mir-Renju Unit skont l-Artikolu 54(2) tar-Regolament (UE) Nru 1306/2013. Ir-regoli dwar l-applikazzjoni tal-obbligu tar-Renju Unit li jirrappurta l-ammonti li jridu jiġu rkuprati huma stipulati fir-Regolament ta’ Implimentazzjoni (UE) Nru 908/2014. L-Anness II tar-Regolament ta’ Implimentazzjoni (UE) Nru 908/2014 jistabbilixxi l-mudell tat-tabella li r-Renju Unit irid juża biex jipprovdi l-informazzjoni dwar l-ammonti li jridu jiġu rkuprati. Abbażi tat-tabelli mimlija mir-Renju Unit, il-Kummissjoni jenħtieġ tiddeċiedi dwar il-konsegwenzi finanzjarji tan-nuqqas ta’ rkupru tal-irregolaritajiet li jmorru lura għal iżjed minn erba’ snin jew tmien snin rispettivament.
                  
               
                     (10)
                  
                  
                     F’konformità mal-Artikolu 54(3) tar-Regolament (UE) Nru 1306/2013, għal raġunijiet ġustifikati kif xieraq, ir-Renju Unit jista’ jiddeċiedi li ma jsegwix l-irkupru. Din id-deċiżjoni tista’ tittieħed biss jekk il-kostijiet li jkunu ġġarrbu diġà, u dawk li aktarx jiġġarrbu, ikunu jaqbżu l-ammont li jrid jiġi rkuprat jew jekk l-irkupru ma jkunx jista’ jsir minħabba insolvenza, irreġistrata u rikonoxxuta skont il-liġi nazzjonali, tad-debitur jew tal-persuni legalment responsabbli għall-irregolarità. Jekk id-deċiżjoni tittieħed fi żmien erba’ snin mid-data tat-talba ta’ rkupru, jew fi żmien tmien snin qabel ma jitressaq l-irkupru quddiem il-qrati nazzjonali, 100 % tal-konsegwenzi finanzjarji tan-nuqqas tal-irkupru jenħtieġ jiġġarrbu mill-baġit tal-Unjoni. L-ammonti li għalihom ir-Renju Unit iddeċieda li ma jsegwix l-irkupru u l-bażi li fuqha ħa d-deċiżjoni jinsabu fir-rapport sommarju msemmi fl-Artikolu 54(4) tar-Regolament (UE) Nru 1306/2013 flimkien mal-Artikolu 102(1), l-ewwel subparagrafu, il-punt (c)(iv), ta’ dak ir-Regolament. Għalhekk, jenħtieġ li dawn l-ammonti ma jitħallsux mir-Renju Unit iżda minflok jitħallsu mill-baġit tal-Unjoni.
                  
               
                     (11)
                  
                  
                     F’konformità mal-Artikolu 51 tar-Regolament (UE) Nru 1306/2013, din id-Deċiżjoni jenħtieġ tkun mingħajr preġudizzju għad-deċiżjonijiet li l-Kummissjoni jaf tieħu sussegwentement biex teskludi xi nefqa mill-finanzjament tal-Unjoni li ma tkunx saret f’konformità mar-regoli tal-Unjoni.
                  
               
                     (12)
                  
                  
                     Ir-Regolament ta’ Implimentazzjoni tal-Kummissjoni (UE) 2020/1769 (4) jistabbilixxi l-ammonti li jridu jiġu rimborżati lill-Istati Membri fis-sena finanzjarja 2021 fir-rigward tad-dixxiplina finanzjarja applikata fis-sena finanzjarja 2020. Dak ir-rimborż hu ffinanzjat mill-approprjazzjonijiet tal-FAEG riportati mis-sena finanzjarja 2020 f’konformità mal-Artikolu 12 tar-Regolament (UE, Euratom) 2018/1046 tal-Parlament Ewropew u tal-Kunsill (5). Fid-dawl tal-Artikolu 135(1) tal-Ftehim dwar il-Ħruġ u peress li l-ammonti riportati jsiru disponibbli fil-baġit tal-2021, ma ġie stabbilit l-ebda ammont fir-rigward tar-Renju Unit fir-Regolament ta’ Implimentazzjoni (UE) 2020/1769. Madankollu, peress li l-approprjazzjonijiet ġew riportati mis-sena finanzjarja 2020, meta r-Renju Unit kien għadu qed jikkontribwixxi u jipparteċipa fl-implimentazzjoni tal-baġit tal-Unjoni, jixraq jiġi rimborżat is-sehem tar-Renju Unit tad-dixxiplina finanzjarja għas-sena finanzjarja 2020 li jammonta għal EUR 41 383 278. Għalhekk, dak l-ammont jenħtieġ jiġi inkorporat f’din id-Deċiżjoni,
                  
               ADOTTAT DIN ID-DEĊIŻJONI:
         
            Artikolu 1
            Il-kontijiet tal-aġenziji tal-pagamenti tar-Renju Unit, “Department of Agriculture, Environment and Rural Affairs”, “The Scottish Government Rural Payments and Inspections Directorate”, “Welsh Government” u “Rural Payments Agency” huma b’dan approvati fir-rigward tan-nefqa ffinanzjata mill-Fond Agrikolu Ewropew ta’ Garanzija (FAEG) fir-rigward tas-sena finanzjarja 2020.
            L-ammonti rkuprabbli mingħand ir-Renju Unit jew pagabbli lilu skont din id-Deċiżjoni, inkluż dawk li jirriżultaw mill-applikazzjoni tal-Artikolu 54(2) tar-Regolament (UE) Nru 1306/2013 huma stabbiliti fl-Anness I ta’ din id-Deċiżjoni.
         
         
            Artikolu 2
            L-ammont li jrid jiġi rimborżat lir-Renju Unit fir-rigward tad-dixxiplina finanzjarja applikata fis-sena finanzjarja 2020 hu stabbilit fl-Anness II.
         
         
            Artikolu 3
            Din id-Deċiżjoni hija mingħajr preġudizzju għad-deċiżjonijiet futuri dwar l-approvazzjoni tal-konformità li l-Kummissjoni jaf tieħu skont l-Artikolu 52 tar-Regolament (UE) Nru 1306/2013 biex mill-finanzjament tal-Unjoni teskludi nefqa li ma tkunx saret f’konformità mar-regoli tal-Unjoni.
         
         
            Artikolu 4
            Din id-Deċiżjoni hija indirizzata lir-Renju Unit tal-Gran Brittanja u l-Irlanda ta’ Fuq.
         
         
            Magħmul fi Brussell, it-28 ta’ Mejju 2021.
            
               
                  Għall-Kummissjoni
               
               Janusz WOJCIECHOWSKI
               
                  Membru tal-Kummissjoni
               
            
         
         
            (1)  ĠU L 347, 20.12.2013, p. 549.
         
            (2)  Ir-Regolament ta’ Implimentazzjoni tal-Kummissjoni (UE) Nru 908/2014 tas-6 ta’ Awwissu 2014 li jistabbilixxi r-regoli għall-applikazzjoni tar-Regolament (UE) Nru 1306/2013 tal-Parlament Ewropew u tal-Kunsill fir-rigward tal-aġenziji tal-pagamenti u korpi oħra, il-ġestjoni finanzjarja, l-approvazzjoni ta’ kontijiet, ir-regoli dwar kontrolli, garanziji u trasparenza (ĠU L 255, 28.8.2014, p. 59).
         
            (3)  Ir-Regolament ta’ Delega tal-Kummissjoni (UE) Nru 907/2014 tal-11 ta’ Marzu 2014 li jissupplimenta r-Regolament (UE) Nru 1306/2013 tal-Parlament Ewropew u tal-Kunsill rigward l-aġenziji tal-pagamenti u korpi oħra, il-ġestjoni finanzjarja, l-approvazzjoni tal-kontijiet, il-garanziji u l-użu tal-euro (ĠU L 255, 28.8.2014, p. 18).
         
            (4)  Ir-Regolament ta’ Implimentazzjoni tal-Kummissjoni (UE) 2020/1769 tal-25 ta’ Novembru 2020 dwar ir-rimborż, f’konformità mal-Artikolu 26(5) tar-Regolament (UE) Nru 1306/2013 tal-Parlament Ewropew u tal-Kunsill, tal-approprjazzjonijiet riportati mis-sena finanzjarja tal-2020 (ĠU L 398, 27.11.2020, p. 4).
         
            (5)  Ir-Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (ĠU L 193, 30.7.2018, p. 1).
      
      
         
            ANNESS I
            Approvazzjoni tal-konijiet tal-Aġenziji tal-Pagamenti
            Sena finanzjarja 2020 - FAEG
            Ammont li jrid jiġi rkuprat mir-Renju Unit, jew imħallas lilu
            
                         
                     
                     
                         
                     
                     
                        2020 - Nefqa/Dħul Assenjat għall-Aġenziji tal-Pagamenti li għalihom il-kontijiet huma
                     
                     
                        Total a + b
                     
                     
                        Tnaqqis, sospensjonijiet u aġġustamenti oħra għal deċiżjoniiet eżegwiti dwar il-konformità u l-approvazzjoni finanzjarja għas-sena finanzjarja kollha 1)
                     
                     
                        Ammont li jrid jitħallas f’konformità mal-Artikolu 54(2) tar-Regolament (UE) Nru 1306/2013 fir-rigward tal-FAEG
                     
                     
                        Total inkluż it-tnaqqis, is-sospensjonijiet u aġġustamenti oħra
                     
                     
                        Pagamenti lir-Renju Unit għas-sena finanzjarja
                     
                     
                        Ammont li jrid jiġi rkuprat minn (-) jew jitħallas lil (+) ir-Renju Unit 2)
                     
                  
                        approvati
                     
                     
                        diżassoċjati
                     
                  
                        = nefqa / dħul assenjat iddikjarat fid-dikjarazzjoni annwali
                     
                     
                        = total tan-nefqa/tad-dħul assenjat fid-dikjarazzjonijiet mensili
                     
                  
                         
                     
                     
                         
                     
                     
                        a
                     
                     
                        b
                     
                     
                        c=a+b
                     
                     
                        d
                     
                     
                        e
                     
                     
                        f=c+d+e
                     
                     
                        g
                     
                     
                        h=f-g
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        UK
                     
                     
                        GBP
                     
                     
                        0,00 
                     
                     
                        0,00 
                     
                     
                        0,00 
                     
                     
                        0,00 
                     
                     
                        -62 451,20 
                     
                     
                        -62 451,20 
                     
                     
                        0,00 
                     
                     
                        -62 451,20 
                     
                  
                        UK
                     
                     
                        EUR
                     
                     
                        3 197 146 439,98 
                     
                     
                        0,00 
                     
                     
                        3 197 146 439,98 
                     
                     
                        -5 748 968,67 
                     
                     
                        0,00 
                     
                     
                        3 191 397 471,31 
                     
                     
                        3 192 730 760,53 
                     
                     
                        -1 333 289,22 
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
               
            
                         
                     
                     
                         
                     
                     
                        Nefqa 3)
                     
                     
                        Dħul assenjat 3)
                     
                     
                        Artikolu 54(2) (=e)
                     
                     
                        Total (=h)
                     
                  
                        08 02 06 01
                     
                     
                        6200
                     
                     
                        6200
                     
                  
                        i
                     
                     
                        j
                     
                     
                        k
                     
                     
                        l = i+j+k
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        UK
                     
                     
                        GBP
                     
                     
                        0,00 
                     
                     
                        0,00 
                     
                     
                        -62 451,20 
                     
                     
                        -62 451,20 
                     
                  
                        UK
                     
                     
                        EUR
                     
                     
                        0,00 
                     
                     
                        -1 333 289,22 
                     
                     
                        0,00 
                     
                     
                        -1 333 289,22 
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        1)
                     
                     
                        It-tnaqqis u s-sospensjonijiet huma dawk meqjusa fis-sistema tal-pagamenti, li magħhom jiżdiedu, b’mod partikolari, il-korrezzjonijiet minħabba n-nuqqas ta’ rispett tal-iskadenzi tal-pagamenti stabbiliti f’Awwissu, f’Settembru u f’Ottubru 2020 u tnaqqis ieħor fil-kuntest tal-Artikolu 41 tar-Regolament (UE) Nru 1306/2013.
                     
                  
                        2)
                     
                     
                        Għall-kalkolu tal-ammont li jrid jiġi rkuprat mir-Renju Unit jew imħallas lilu, l-ammont li jitqies hu t-total tad-dikjarazzjoni annwali għan-nefqa approvata (kol.a) jew, it-total tad-dikjarazzjonijiet mensili għan-nefqa diżassoċjata (kol.b). Rata tal-kambju applikabbli: it-tieni sentenza tal-ewwel sottoparagrafu tal-Artikolu 11(1) tar-Regolament ta’ Delega tal-Kummissjoni (UE) Nru 907/2014.
                     
                  
                        3)
                     
                     
                        BL 08 02 06 01 għandu jinqasam bejn il-korrezzjonijiet negattivi li jsiru dħul assenjat f'BL 62 00 u dawk pożittivi favur ir-Renju Unit li issa se jiġu inklużi fin-naħa tan-nefqa 08 02 06 01 skont l-Artikolu 43 tar-Regolament (UE) Nru 1306/2013.
                     
                  NB: Nomenklatura 2021 : 08 02 06 01 , 6200
         
      
      
         
            ANNESS II
            Rimborż ta’ approprjazzjonijiet riportati mis-sena finanzjarja 2020 fir-rigward tad-dixxiplina finanzjarja
            
                         
                     
                     
                        (ammonti f’EUR)
                     
                  
                        Ir-Renju Unit
                     
                     
                        41 383 278,00